Publication: Magyar Közlöny
Issue: MK-2010-73 (Year: 2010, Number: 73)
Era: contemporary
Section: Melléklet a 20/2010. (V. 11.) OKM rendelethez
Paragraph Index: 49

g) Elektronikus írott rétegnyelvek: SMS, MSN, e-mail, chat, blog nyelvhasználati sajátosságai 6 óra „Microsoft” nyelv, GPS, játékok: grammatika, szóhasználat. Az elektronikus írott kommunikáció nyelvtana, szóhasználata, stílusa. Rövidítések, jelek. szövegeket más csapatokra úgy, hogy verstani szempontból a szöveg ne sérüljön. Gyűjtsenek a tanulók számítógépes programok magyar nyelvű képernyős utasításaiból példákat (különös tekintettel a határozói igenév helyes és helytelen használatára vonatkozóan). Tanári segítséggel vizsgálják meg, megfelelnek-e az üzenetek a magyar nyelvtan szabályainak. Kiscsoportban javítsák ki egy választott játék szövegeit. Tanári előadás: A számítógépes szaknyelv helyesírási szabályai (-val, -vel ragok használata, idegen szavak írása és toldalékolása). A számítógépes beszédgenerátorok sajátosságai: gyűjtsenek és hallgassanak meg programokat (számítógép, pályaudvari automata bemondó stb.), GPS-t, majd írják le, miben hasonlít és miben különbözik a gép nyelv a beszélt nyelvtől. Egyénenként mondják el a gépi szöveget helyesen hangsúlyozva. A tanulók négy kiscsoportban gyűjtsenek SMS, MSN, e-mail, chat szövegeket. Közös megbeszélésen emeljék ki a közös elemeket, értelmezzék a rövidítéseket és szimbólumokat (jeleket). Adott rövid szépirodalmi szöveget (pl. drámarészletet) írjanak meg adott karakterszámban SMS-ben, MSN-en vagy e-mailben. Majd fordítva: véletlenszerűen kiválasztott SMS-t írjanak át legalább egyoldalas, választékos szövegbe. A blog sajátosságai: gyűjtsenek a tanulók kedvenc blogokat, és mondják el, miért jók. Új dolog-e a blog? Tanári prezentáció a személyes napló nyilvánossá tételéről az irodalomban (pl. Karinthy: Tanár úr kérem!). Tanulói csoportmunka: Mi a hasonló és mi a különböző a nyilvános elektronikus napló és irodalmi megfelelői között. Gyűjtsék össze, hogy mitől lesz személyes egy napló, és miért érdekel ez másokat.

Source: https://magyarkozlony.hu/hivatalos-lapok/e0d859421ba7844aeb3b63c050c49a07c841fe25/dokumentumok/6ba5b3e4415f33eb8ffae2ef1062e526c5106e6d/letoltes